Izabrano novo vodstvo Strukovne grupe vinogradara i vinara ŽK Dubrovnik

U ŽK Dubrovnik 5. svibnja Strukovna je grupa vinogradara i vinara održala svoju izbornu sjednicu.

Započela je izvještajem o radu za prethodno razdoblje, koju je iznio dosadašnji predsjednik Jozo Rabušić iz PZ Putnikovići te je zahvalio svima na suradnji i potpori tijekom četverogodišnjeg mandata. Na mjesto novog predsjednika izabran je Nikola Mirošević iz trgovačkog društva Blato 1902. d. d., zamjenik predsjednika je Zvonko Miljas, Miljas d. o. o., a u radnu operativnu skupinu, pored predsjednika i zamjenika, imenovani su Davor Martinović, Poljopromet d. o. o. i Vanja Ljubotina, PZ Pelješki vrhovi, Janjina (Udruga Plavac mali).

Na sjednici je usvojen izmijenjeni Poslovnik o radu Strukovne grupe.

Razgovaralo se o Zakonu o vinu, planu rada te o značenju oznaka Izvorno hrvatsko i Hrvatska kvaliteta, čiji je cilj jačanje nacionalne svijesti o kvaliteti hrvatskih proizvoda i usluga.

Problemi procedure puštanja vina u promet, povratne naknade, nadležnosti inspekcijskih službi, crnog tržišta itd., mogu se, prema zaključku svih vinara, riješiti suradnjom, izmjenom iskustava i pružanjem potpore. Vinari moraju zaboraviti na lokalne suprotnosti i djelomična neslaganja kako bi bili uspješniji u savladavanju prepreka i ostvarivanju boljega plasmana na tržištu.